stanford-oval/wikipedia huggingface dataset:
Dragan Pejić

| Henkilötiedot |
| --- | --- | --- | --- |
Syntymäaika: 6. syyskuuta 1976 (ikä 48)
Syntymäpaikka: Užice, Serbia, Jugoslavia
Pelipaikka: hyökkääjä
Pituus: 182 cm
Junioriseurat
: Sloboda Užice
Seurat
| Vuodet | Seura | O | (M) |
| 1994–2002 | Sloboda Užice | 140 | (41) |
| 2003–2004 | Novi Pazar | 39 | (26) |
| 2004–2005 | Napredak Kruševac | 33 | (12) |
| 2005–2006 | Javor Ivanjica | 22 | (3) |
| 2006 | AC Oulu | 25 | (15) |
| 2007–2008 | OPS | 50 | (24) |
| 2008 | → Novi Pazar (laina) | 10 | (3) |
| 2009–2016 | FC YPA | 165 | (116) |
| 2017 | FC Ylivieska | 3 | (0) |
| 2019 | OuHu | 17 | (9) |
| Yhteensä | Yhteensä | 504 | (249) |
Valmennusura
2015–2016: FC YPA
2017: FC Ylivieska (C-jun.)
2018-2020: OuHu
 Seurajoukkueuran tilastot kattavat vain kansalliset sarjat, päivitetty 1. marraskuuta 2015.
Dragan Pejić (s. 6. syyskuuta 1976 Užice, Serbia, Jugoslavia) on serbialainen jalkapalloilija ja jalkapallovalmentaja, joka toimi 2020 kolmosessa pelanneen Oulaisten Huiman päävalmentajana. Pelipaikaltaan hän on hyökkääjä.
Kaudella 2006 Pejić pelasi Ykkösessä AC Oulun riveissä ja oli 15 maalillaan sarjan kolmanneksi paras maalintekijä. Tätä ennen hän oli pelannut Serbia ja Montenegron pääsarjassa, AC Ouluun hän siirtyi kotimaansa FK Javor Ivancijasta.
Dragan Tsankov

Dragan Tsankov
Dragan Tsankov (9. marraskuuta 1828 Svištov – 11. maaliskuuta 1911 Sofia) oli bulgarialainen poliitikko, joka toimi vasta itsenäistyneen Bulgarian pääministerinä vuosina 1880 ja 1883–1884.
Tsankov perusti Konstantinopolissa vuonna 1860 Bălgarija-nimisen lehden, jossa hän käsitteli kirkollisia asioita. Hän työskenteli Ottomaanien valtakunnan palveluksessa, muun muassa bulgarialaisia kirjapainoja valvoneena sensorina. Venäjän–Turkin sodan (1876–1877) aikana hänestä tehtiin ensin Svištovin ja sitten Tirnovon siviilikuvernööri. Vuonna 1879 Tsankov muodosti Bulgarian liberaalin puolueen yhdessä Petko Karavelovin kanssa. Tsankov nimitettiin ensin itsenäisen Bulgarian ensimmäiseksi lähettilääksi Konstantinopoliin, mutta hänet kutsuttiin vuonna 1880 Bulgarian pää- ja ulkoministeriksi. Hän kuitenkin ajautui kiistoihin ruhtinas Aleksanteri I:n kanssa, ja joutui eroamaan sekä olemaan jonkin aikaa arestissa Vratsassa. Vuonna 1883 Tsankovin johtamat liberaalit pääsivät ruhtinasta lähellä olleiden konservatiivien kanssa yhteisymmärrykseen kaksi vuotta aiemmin kumotun perustuslain palauttamisesta voimaan, jolloin Tsankov saattoi palata pääministeriksi. Hän joutui kuitenkin jo seuraavana vuonna jättämään paikkansa Karaveloville.
Ruhtinas Aleksanterin syrjäyttämisen jälkeen Tsankov asettui Pietariin ja auttoi perustamaan Bulgariaan uuden venäläismielisen puolueen, jota kuitenkin johtivat toiset miehet. Tsankov palasi Bulgariaan pääministeri Stefan Stambolovin syrjäyttämisen jälkeen vuonna 1894. Hän toimi myöhemmin vielä kansalliskokouksen jäsenenä.
Dz

Dz tarkoittaa seuraavia:
Air Metro North, IATA-koodi DZ, lentoyhtiö
Algeria, ISO 3166-1 -koodi DZ, valtio tai muu maantieteellinen alue
dz, unkarin aakkosten seitsemäs kirjain
dzongkha, ISO 639-1 -koodi dz, kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dz”, voi hakea sivunnimihaulla, laajalla sivunnimihaulla tai tekstihaulla.
Delirium (Sairas T:n albumi)

| Delirium Sairas T |
| --- | --- | --- |

Studioalbumin tiedot
 Julkaistu: 18. maaliskuuta 2016
 Formaatti: CD, LP, kasetti
 Tuottaja(t): OD Kokemus, Khettokasme, SLS, Bloodlands
 Tyylilaji: hip hop, horrorcore, hardcore hip hop, trap
 Kesto: 39.00
 Levy-yhtiö: 3rd Rail Music
Listasijoitukset
  Suomen virallinen lista: 2.
Sairas T:n muut julkaisut
| Handelista Hurstiin 2013 | Delirium 2016 | Kuollu kulma 2018 |
Delirium on Sairas T:n 18. maaliskuuta 2016 julkaistu studioalbumi.
Albumi nousi julkaisuviikollaan Suomen virallisen albumilistan toiselle sijalle. Levyn on tuottanut pääosin OD Kokemus.
Vastaanotto

Albumi sai julkaisunsa jälkeen keskinkertaisia arvioita. Albumin todettiin olevan tyypillistä lähiöräppiä hyvillä biiteillä. Rumban Joonas Kuisman arvostelusta nousi pienimuotoinen häly, kun tämä antoi albumille arvosanaksi 0/10 Suljetut Ovet-kappaleen inhorealistisen poliittisen väkivaltakuvauksen myötä.
Kappaleet

Valkoinen käärme – 3.09
Yhden naisen mies – 4.04
Huudit – 4.03
Mätänen – 3.29 (feat. Ville Kalliosta)
Jumalan pelko – 4.36 (feat. OD Kokemus)
Juna kulkee Part 2 – 3.40 (feat. SLS)
Varjoissa – 3.32 (feat. OG Ikonen)
Päättäriltä päättärille – 3.35 (feat. Gangsta Dwight, Likanen Etelä, Mikidi & Gaiaf)
Heil delirium – 3.57 (feat. Painajainen)
Suljetut ovet – 4.52 (feat. Bloodlands)
Earle Page

Doctor Sir Earle Christmas Grafton Page (8. elokuuta 1880 Grafton, Uusi Etelä-Wales  – 20. joulukuuta 1961 Grafton, Uusi Etelä-Wales) oli australialainen kirurgi ja poliitikko, joka toimi lyhyesti Australian 11. pääministerinä. Hän toimi virassa 19 päivää Joseph Lyonsin kuoleman jälkeen vuonna 1939. Hän oli Country Partyn, nykyisen Australian kansallispuolueen edeltäjän, johtaja vuosina 1921–1939. Tämän lisäksi hän toimi Australian valtiovarainministerinä (Treasurer of Australia) vuosina 1923–1929, kauppaministerinä (Minister for Commerce) vuosina 1940–1941 ja terveysministerinä (Minister for Health) vuosina 1949–1956.
Käännös suomeksi
Dzaun piiri

Dzaun piiri (oss. Дзауы район, Dzauy rajon, georg. ჯავის რაიონი) on hallinnollinen alue Georgiasta itsenäiseksi julistautuneen Etelä-Ossetian tasavallassa Kaukasiassa. Alue käsittää Etelä-Ossetian pohjoisosan eikä ole ollut Georgian keskushallituksen hallinnassa vuoden 1992 jälkeen. Piiri rajoittuu lännessä Georgian Ratša-Letškhumi ja Kvemo Svanetin alueeseen kuuluvaan Onin maakuntaan, pohjoisessa Venäjän federaation kuuluvaan Pohjois-Ossetia-Alanian tasavaltaan, idässä Georgian Mtskheta-Mtianetin alueseen kuuluviin Akhalgorin ja Qazbegin maakuntiin, etelässä Tshinvalin ja Znauyrin piireihin.
Dzaun piirin pinta-ala on 1 448 km² ja piirin asukasluku on arviolta 10 000. Piirin hallinnollinen keskus on Dzaun kaupunki. Rokin tunneli, Etelä-Ossetian strateginen yhteys Venäjälle, sijaitsee alueella. Alueella on kaksi kaupunkia ja kymmenen kylää. Georgian hallituksen mukaan Dzaun piiri on Šida Kartlin alueeseen kuuluva maakunta.
Dzaun piirin sijainti Etelä-Ossetian tasavallan kartalla
Dzaun alueen sijainti Georgian tasavallan kartalla
Etelä-Ossetian tasavallan piirit
Akhalgor
Dzau
Tskhinval
Znauyr
Georgian kaupungit ja piirikunnat
Dostojevskajan metroasema (Moskovan metro)

Dostojevskaja (ven. Достоевская) on yksi Moskovan metron asemista. Se avattiin 19. kesäkuuta 2010.
Aiheesta muualla

Kuvia tai muita tiedostoja aiheesta Dostojevskajan metroasema (Moskovan metro) Wikimedia Commonsissa
Džurtšenit

Džurtšenit ovat nykyisen Koillis-Kiinan ja Venäjän Primorjen alueella asunut, tunguusilaista džurtšenin kieltä puhunut muinainen kansa.
Džurtšenit olivat 900-luvulle saakka riippumattomia, mutta joutuivat sitten kitaanien alaisiksi. Vuonna 1114 he nousivat kapinaan Agudan johdolla ja perustivat Pohjois-Kiinaa vuosina 1115–1234 hallineen Jin-dynastian valtakunnan, jonka mongolivalloittajat sittemmin hävittivät. Myöhemmin džurtšenit jakautuivat eri heimoiksi, jotka Nurhaci vuosina 1583–1625 yhdisti mantšujen valtakunnaksi.
Dostonbek Tursunov

| Henkilötiedot |
| --- | --- | --- |
Koko nimi: Dostonbek Tursunov
Syntymäaika: 13. kesäkuuta 1995 (ikä 29)
Syntymäpaikka: Oltiariq, Uzbekistan
Kansalaisuus:  Uzbekistan
Pelipaikka: Puolustaja
Pituus: 175 cm
Seura
Seura: Renofa Yamaguchi FC
Pelinumero: 15
Seurat
| Vuodet | Seura | O (M) |
| 2015 2016 2017 2017–2018 2019– | FC Neftchi Fergana Kokand 1912 PFK Metallurg Bekabad FC Neftchi Fergana Renofa Yamaguchi FC |  |
Maajoukkue
| 2018– | Uzbekistan | 5 (1) |
Dostonbek Tursunov (s. 13. kesäkuuta 1995 Oltiariq) on uzbekistanilainen jalkapalloilija.
Jalkapallomaajoukkue

Tursunov debytoi Uzbekistanin maajoukkueessa 2018. Hän on pelannut viisi maaottelua ja tehnyt niissä yhden maalin.
Diaprojektori

Diaprojektori
Diaprojektori eli kuultokuvanheitin on laite, jolla heijastetaan diafilmistä kehitettyjä positiivikuvia valkokankaalle. Harrastajakuvaajat kuvasivat aikaisemmin paljon diafilmille sen hyvän värien toiston takia ja projektori oli yleinen esitysväline. Lisäksi diaprojektoreita on käytetty paljon esitelmöinnin ja opettamisen tukena.
Vanhimmissa projektoreissa kukin kuva asetettiin yksi kerrallaan kuvanpitimeen. Myöhemmissä malleissa 20–100 kuvaa saatettiin asettaa valmiiksi suoraan tai renkaan muotoiseen kasettiin. Diaprojektorin hankaluutena on, että se yleensä edellyttää esitystilan merkittävää pimentämistä, jollei projektorissa ole erityisen tehokasta lamppua.
Yleisimmät projektorilla esitettävät diakoot ovat 24 × 36 mm (kinofilmikoko) ja 56 × 56 mm. Myös tätä pienempiä ja suurempia diakokoja näytettiin projektorilla. Suurikokoiset diat antavat yhä huomattavasti paremman kuvanlaadun kuin tavalliset videoprojektorit.
1970–1980-luvuilla rakennettiin kinokoolle usean (jopa yli sadan) diaprojektorin kokonaisuuksia, joita sähköisesti ohjaamalla toteutettiin niin sanottuja multivisio-ohjelmia erityisesti yritysesittelyiksi ja muuhun markkinointiviestinnän käyttöön.
Diaprojektorit ja multivisiot ovat paljolti korvautuneet esitysgrafikkaohjelmilla ja esitysgrafiikkaa heijastavilla videoprojektoreilla.
Osat

Kuultokuvanheittimessä on neljä pääosaa:
hehkulamppu tai muu valonlähde (varustettu yleensä jäähdytystuulettimella)
heijastin ja tihentävä linssi, joka suuntaa valon dialle eli kuultokuvalle
kuultokuvan pidike
tarkentava linssi
Tihentävän linssin ja kuultokuvan väliin laitetaan yleensä lämpöä imevää lasia, jotta kuultokuva ei vahingoittuisi kuumuudesta. Näkyvät aallonpituudet pääsevät tämän lasin läpi, mutta infrapuna-aallonpituudet eivät. Valo kulkee läpikuultavan kuultokuvan ja linssin läpi, ja tällöin muodostuva kuva suurennetaan ja heijastetaan kohtisuoralle litteälle ruudulle, jolloin katsojat voivat nähdä kuvan. Kuva voidaan vaihtoehtoisesti heijastaa myös läpikuultavalle takaprojektioruudulle, mitä käytetään usein jatkuvassa automaattisessa kuultokuvien esittämisessä, jos kuvaa katsotaan läheltä. Tällöin katsojien varjot eivät myöskään vaikuta kuvaan, jos katsojia nousee kuvanheittimen valonsäteen tasalle.
Tyyppejä

Etenkin kinofilmikoon dioille valmistivat projektoreita monet yhtiöt ja tuotemerkit. Tunnetuin ammattilaiskäytössä oli Kodak Carousel, joka perustui 80 tai 140 kuvan vaakasuunnassa pyörivään lippaaseen. Halvemmat Carousel-mallit olivat suosittuja Pohjois-Amerikassa myös kotikäytössä, mutta Euroopassa useimmat diaprojektorit perustuivat niin sanottuun Leitz-yleiskasettiin tai ”kampaan”, suoraan liikkuvaan muovilokerikkoon jonne mahtuu yleensä 36 tai 50 diakuvaa.
Diaprojektorien valmistajia tai tuotemerkkejä:
Agfa Diamator (Länsi-Saksa)
Agfacolor (Länsi-Saksa)
Aldis (Britannia)
Braun (Länsi-Saksa)
Elmo (Japani)
Ennamat (Länsi-Saksa)
Gabin (Japani)
GAF (USA, Belgia)
Kindermann (Länsi-Saksa)
Kodak Carousel (USA)
Leitz Pradovit (Länsi-Saksa)
Liesegang (Länsi-Saksa)
Noris (Länsi-Saksa)
Paximat (Länsi-Saksa)
Porst (Länsi-Saksa)
Prestinox (Ranska)
Reflecta
Rollei (Länsi-Saksa)
Voigtländer (Länsi-Saksa)
Zeiss Ikolux (Länsi-Saksa)
Zeiss Perkeo (Länsi-Saksa)
Aiheesta muualla

Kuvia tai muita tiedostoja aiheesta Diaprojektori Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Slide projector
Käännös suomeksi
Diesen

Diesen on seuraavien henkilöiden sukunimi:
Christopher Diesen (1874–1957), norjalaissyntyinen liikemies
Sverre Diesen (s. 1949), norjalainen kenraali
Diavolezza

Diavolezzan vuoristohotelli, ravintola ja köysiradan yläasema.
Diavolezza on vuori ja talviurheilukeskus Kaakkois-Sveitsissä, Graubündenin kantonissa, Pontresinan kunnassa, noin 20 kilometriä Sankt Moritzista kaakkoon.
Talviurheilukeskukseksi Diavolezza on kehittynyt 1950-luvulta alkaen, kun vuorelle (2 973 m mpy.) rakennettiin vuonna 1956 köysiratayhteys. Diavolezzan köysiradan ala-asema on Berninan laaksossa noin 5 kilometriä Berninasolasta luoteeseen, 2 100 metrin korkeudessa. Graubündenin korkeimmat vuoret, muun muassa Piz Bernina ja Piz Palü, sijaitsevat Diavolezzan välittömässä läheisyydessä, eteläpuolella.
Liikenneyhteydet

Rhätische Bahnin Berninan radalla on Bernina Diavolezzan seisake. Diavolezzaan on linja-autoyhteys Sankt Moritzista, Pontresinasta, Poschiavosta ja Livignosta. Köysiratayhteys on toiminnassa koko vuoden lukuun ottamatta noin kahden kuukauden taukoa loka-joulukuulla. Ala-aseman ohitse kulkee myös valtakunnallinen päätie nro 29, jonka varressa on köysiradan pysäköintialueet.
Aiheesta muualla

Kuvia tai muita tiedostoja aiheesta Diavolezza Wikimedia Commonsissa
Džuvljarke: Roma Lesbian Existence

Džuvljarke: Roma Lesbian Existence on Vera Kurtićin vuonna 2013 kirjoittama artikkeli. Artikkelin tavoitteena oli saada lesbouteen liittyvä keskustelu suuntautumaan naisia voimaannuttavaksi. Siihen on haastateltu viittätoista romanilesboa.
Artikkelissa nostetaan esille erityisesti patriarkaatin rooli ja sen vaikutukset romanilesbojen elämään. Siinä myös pyritään tuomaan huomiota siihen, miten romanifeministejä ja romanilesboja seksualisoidaan, romantisoidaan ja jätetään keskustelujen ulkopuolelle.
Artikkelin nimessä esiintyvä termi džuvljarke on romanikieltä. Serbiassa sana tarkoittaa lesboa negatiivisella konnotaatiolla.
Dieser Traum darf niemals sterben

|  Dieser Traum darf niemals sterben> Kappaleen tiedot |
| --- | --- |
Esittäjä(t):  Atlantis 2000
Säveltäjä(t):  Alfons Weindorf
Sanoittaja(t):  Helmut Frey
Euroviisutiedot
Vuosi:  1991
Maa:  Saksa
Kieli:  saksa
Sijoitus:  18.
Pisteet:  10
Sanat:  sanoitus
Muuta:  Kapellimestarina Herman Weindorf
Dieser Traum darf niemals sterben on Atlantis 2000:n esittämä kappale, joka edusti Saksaa vuoden 1991 Eurovision laulukilpailussa Italian Roomassa.
Kappale sijoittui Euroviisuissa 22 maan joukosta sijalle 18. 10 pisteellä.
Dzeržinskaja linija

| Dzeržinskaja linja> Perustiedot |
| --- | --- |
Järjestelmä:  Novosibirskin metro
Reitti:  Ploštšad Garina-Mihailovskogo–Zolotaja Niva
Avattu:  31. joulukuuta 1987
Tekniset tiedot
Pituus:  5,5 km
Asemia:  5
Raideleveys:  1 520 mm
Dzeržinskaja linja (ven. Дзержинская линия) on Novosibirskin metron ensimmäinen linja. Linja avattiin 31. joulukuuta 1987.
Linjan pituus on 5,5 kilometriä ja sen varrella on viisi asemaa.
Asemat

Ploštšad Garina-Mihailovskogo (Площадь Гарина-Михайловского)
Sibirskaja (Сибирская)
Maršala Pokryškina (Маршала Покрышкина)
Berjozovaja roštša (Берёзовая роща)
Zolotaja Niva (Золотая Нива)
Delion (Paros)

| Delion> Δήλιον |
| --- | --- |
 Delionin raunioita.
Sijainti:  Paroikiá, Páros, Etelä-Egean saaret, Kreikka
Koordinaatit:  37°06′13″N, 25°09′17″E
Rakennustyyppi:  pyhäkkö ja temppeli
Perustettu:  800-luku eaa.?
Valmistumisvuosi:  400-luku eaa.
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Delion (m.kreik. Δήλιον, Dēlion, lat. Delium) eli Delionin Apollonin ja Artemiin pyhäkkö tai Deloslaisten jumalten pyhäkkö oli antiikin aikainen pyhäkkö Paroksen saarella lähellä Paroksen kaupunkia. Sen arkeologinen kohde sijaitsee nykyisen Paroikián kaupungin ja sen satamalahden pohjoispuolella.
Historia

Delion oli omistettu Deloksen jumalille eli Deloksella syntyneille Apollonille ja Artemiille sekä saarella myös palvotuille Zeus Kynthiokselle ja Athene Kynthialle. Pyhäkköön kuulunut temppeli oli rakennettu klassisella kaudella noin 400-luvun eaa. alkupuolella, mutta paikalla on ollut varhaisempi rakennus arkaaisella kaudella 600- tai 500-luvulta eaa. Pyhäkkö on mahdollisesti perustettu jo geometrisella kaudella 800-luvulla eaa. Vanhimmat jäänteet samalla paikalla ovat peräisin kykladisen kauden hautausmaasta noin ajalta 3000 eaa.
Rakennus

Delion sijaitsi antiikin Paroksen kaupungin pohjoispuolella Kynthoksen kukkulalla, joka nykyisin tunnetaan nimillä Kástro ja Vígla. Kukkulan korkeus on noin 150 metriä merenpinnasta laskettuna. Paikka sijaitsi lähellä Paroksen saaren Deloksen puoleista rantaa, ja sieltä oli näköyhteys Delokselle, jossa sijaitsi tunnetumpi pyhäkköalue.
Pyhäkköä ympäröi noin 26 x 24 metrin kokoinen marmorista rakennettu peribolos-aitaus, jonka sisäänkäynti oli etelästä. Alueen luoteiskulmassa oli pieni doorilaista tyyliä edustanut temppeli. Se oli prostylos-temppeli, jonka julkisivussa oli kaksi pylvästä (distylos in antis). Temppelin perustusten koko oli noin 9,5 x 5,4 metriä. Perustukset ovat säilyneet. Temppelin harjakatto oli koristeltu akroterioneilla sekä leijonanpäisillä gargoileilla.
Temppelin vierestä on löydetty hestiatorioniksi eli pitosaleiksi oletettu rakennus, joka koostuu huoneista, joiden keskellä on ollut lattiamosaiikit ja ympärillä leposohvat. Pyhäkkökokonaisuuteen kuuluu myös alttari.
Pyhäkköalueelta on löydetty suuri määrä veistoksia, pienoispatsaita, keramiikkaa ja muita votiiviesineitä. Merkittävin on suurikokoisen, noin kolme metriä korkean Artemiin patsaan torso. Löytöihin kuuluu myös rakennusten koristeosia. Esinelöydöt ovat nykyisin Pároksen arkeologisessa museossa.
Aiheesta muualla

Kuvia tai muita tiedostoja aiheesta Delion Wikimedia Commonsissa
Delionin raunioita.
Delionin raunioita.
Artemiin patsaan torso Delionista, n. 485 eaa. Pároksen arkeologinen museo.
Džyzæl

| Джызæл  Гизель |
| --- | --- |
Valtio:  Venäjä
Tasavalta:  Pohjois-Ossetia-Alania
Piiri:  Gorætgæronin piiri
Hallinto:  
 – Hallinnon tyyppi:  Kylä
Aikavyöhyke:  UTC+3
 – Kesäaika:  UTC+4
Infobox OKVirheellinen NIMI-arvo: 
Džyzæl (oss. Джызæл, ven. Гизе́ль, Gizel) on kylä Gorætgæronin piirissä Pohjois-Ossetia-Alanian pohjoisosassa Venäjällä. Kylä sijaitsee tasavallan pääkaupungin Vladikavkazin länsipuolella. Džyzæl on osseettikirjailija Arsen Kotsojtyn synnyinpaikka.
Dragan Đokanović

Dragan Đokanović
Dragan  Đokanović (Драган Ђокановић, s. 20. huhtikuuta 1958 Sarajevo, Bosnia ja Hertsegovina, Jugoslavia) on bosniahertsegovinalainen, (serbi) poliitikko ja pediatri.
Hän on Demokraattisen federalistipuolueen (Demokratska stranka federalista) perustaja ja puheenjohtaja.
Aiheesta muualla

Kuvia tai muita tiedostoja aiheesta Dragan Đokanović Wikimedia Commonsissa
Dzanga-Sanghan kansallispuisto

| --- | --- |
Sijainti:  Keski-Afrikan tasavalta
Pinta-ala:  686 554,0 km2 
| --- | --- |
Perustettu:  1990 
muokkaa - muokkaa wikitekstiä - muokkaa Wikidataa
Dzanga-Sanghan kansallispuistoa
Dzanga-Sanghan kansallispuisto on luonnonsuojelualue Keski-Afrikan tasavallan lounaisosassa. Puisto sijaitsee lähellä Bayangan kylää, jonne pääsee sekä maanteitse että lentäen Banguista. Se tunnetaan suurista nisäkkäistään, ja etenkin metsänorsun suojelualueena.
Puisto on perustettu vuonna 1990. Puiston pinta-ala on yli 4 589 km². Se ulottuu valtionrajalle asti ja jatkuu yhtenäisenä Sanghan suojelualueena Kamerunin ja Kongon puolelle. Elefanttien lisäksi puistossa on gorilloita, simpansseja, bongo-antilooppeja ja kafferipuhveleita. Kolmen maan suojelualueiden muodostama alue liitettiin luonnonarvoihin liittyvin perustein vuonna 2012 Unescon Maailmanperintöluetteloon. Se tunnetaan gorilloista ja norsuista
Aiheesta muualla

Lonely Planet matkaopas alueelle
Puiston kotisivut (Arkistoitu – Internet Archive)
WWF
Gorillaprojekti (Arkistoitu – Internet Archive)
E Ink

E Ink -tekniikkaan perustuva näyttö.
E Ink on yleinen sähköpaperinäyttötekniikka. Sen kehitti yhdysvaltalainen E Inc -yhtiö, joka myös toimittaa sähköpaperinäyttöjään sähkökirjojen markkinoille. Yhtiö perustettiin vuonna 1997 MIT Media Labin oheisyrityksenä. E Inkin sähköpaperitekniikkaa käytetään erilaisissa kuluttaja- ja teollisuussovelluksissa, kuten kelloissa, älykorteissa, elektronisissa hintalapuissa, paristojen ilmaisimissa, sähköisissä sanomalehdissä ja oppikirjoissa sekä julkisissa tieto- ja mainoskylteissä.
E Ink -näyttö pyrkii nimensä mukaisesti jäljittelemään paperille painetun musteen ominaisuuksia. Sillä on matala virrankulutus. E Ink -näytöt eivät käytä taustavaloa, vaan ne heijastavat ympäristön valoa.
Earle’s Shipbuilding

| Earle’s Shipbuilding |
| --- | --- |
Perustettu:  1845
Perustaja:  Charles ja William Earle
Lakkautettu:  1932
Kotipaikka:  Hull, Yhdistynyt kuningaskunta
Infobox OKVirheellinen NIMI-arvo: 
Royal Navy Risteilijä HMS St George (1892)
Earle’s Shipbuilding oli Hullissa Englannissa 1845–1932 toiminut laivanrakennusyritys.
Historia

Veljekset Charles ja William Earle perustivat yrityksen 1845 Hullissa. Insinöörien perustama yritys keskittyi laivojen rakentamiseen ja korjaamiseen. Sen tärkein yhteistyökumppani oli Wilson Line, jolle se valmisti useita aluksia. Telakalta valmistui aluksia useille muillekin yhtiöille ja erityisesti Pohjanmeren liikenteeseen esimerkiksi Great Eastern Railwaylle ja Hull and Netherlands Steamship Companylle.
1870-luvun alussa telakalta valmistui Sir Henry Bessemerin kokeellinen siipiratasalus SS Bessemer, joka teki neitsytmatkansa ja samalla ainoan matkansa 1875.
Yrityksen toiminnan supistuminen alkoi Charlesin kuoltua ja Williamin sairastuttua. Yritys hakeutui 1890 vapaaehtoiseen konkurssiin, jolloin Charles Wilson osti sen. Yritys oli kokonaisuudessaan Wilson Linen omistama, mutta se säilytti kuitenkin nimensä. Telakka suljettiin lopullisesti 1932.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi